บุหรี่ไม่ดีสำหรับเรา
นี่ไม่ใช่เรื่องใหม่ เรารู้จักโทษของบุหรี่มาหลายทศวรรษแล้ว
บุหรี่ทำอันตรายเราได้อย่างไร
มาดูกันว่าเกิดอะไรขึ้น เมื่อส่วนประกอบของมัน
เข้าไปทั่วร่างกายเรา
และร่างกายเราได้ประโยชน์อะไร เมื่อเราเลิกสูบบุหรี่ได้
ทุกครั้งที่หายใจเข้า
ควันบุหรี่นำเอาสารเคมีมากกว่า 5,000 ชนิด
เข้าไปสัมผัสกับเนื้อเยื่อร่างกาย
เริ่มตั้งแต่ น้ำมันดิน ซึ่งเป็นสารเหนียวสีดำ
จะเคลือบเหงือกและฟัน
ทำลายเคลือบฟัน และทำให้ฟันผุในที่สุด
นานเข้า ควันบุหรี่จะทำลายปลายประสาทในจมูก
ทำให้เสียการรับกลิ่น
ภายในทางเดินหายใจและปอด
ควันบุหรี่เพิ่มความเสี่ยงในการติดเชื้อ
รวมถึงโรคเรื้อรัง เช่น หลอดลมอักเสบและถุงลมโป่งพอง
ที่เป็นเช่นนี้เพราะมีการทำลายเซลล์ขน
ซึ่งเป็นขนเล็ก ๆ มีหน้าที่ทำให้ทางเดินหายใจสะอาด
บุหรี่จะเข้าไปในถุงลม
ถุงลมจิ๋ว ๆ ที่เป็นที่แลกเปลี่ยน ออกซิเจนและคาร์บอนไดออกไซด์
ระหว่างปอดและเลือด
ก๊าซพิษคาร์บอนมอนอกไซด์ จะผ่านเนื้อเยื่อเข้าไปในเลือด
รวมกับฮีโมโกลบิน
และแทนที่ออกซิเจน
มันมักจะถูกพาไปทั่วร่างกาย
นี่เป็นหนึ่งในสาเหตุ ที่การสูบบุหรี่ทำให้ขาดออกซิเจน
และหายใจขัด
ภายใน 10 วินาที
กระแสเลือดจะพาเอาสารกระตุ้น ที่เรียกว่า นิโคติน ไปที่สมอง
กระตุ้นการหลั่งโดปามีน และสารสื่อประสาทอื่น ๆ
รวมทั้งเอนโดฟิน
ที่ทำให้เกิดความรู้สึกเพลิดเพลิน ซึ่งทำให้ติดบุหรี่ได้ง่ายมาก
นิโคตินและสารเคมีอื่น ๆ จากบุหรี่
ทำให้เกิดการหดตัวของเส้นเลือด
และทำลายเยื่อบุอันบอบบาง ภายในเส้นเลือด
การไหลเวียนเลือดลดลง
ผลต่อเส้นเลือดนี้ทำให้ ผนังเส้นเลือดหนาตัว
และเกล็ดเลือดมาเกาะได้ง่าย
เพิ่มโอกาสที่จะเกิดลิ่มเลือดอุดตัน
และกระตุ้นให้หัวใจวาย และเส้นเลือดสมองตีบ
สารเคมีหลายอย่างในบุหรี่ สามารถกระตุ้นการกลายพันธุ์ที่เป็นอันตราย
ในดีเอ็นเอของร่างกาย ที่ทำให้เกิดมะเร็ง
นอกจากนี้ ส่วนประกอบอย่าง สารหนูและนิกเกิล
อาจขัดขวางกระบวนการซ่อมแซมของดีเอ็นเอ
ซึ่งลดทอนความสามารถของร่างกาย ในการต่อสู้กับมะเร็ง
อันที่จริงแล้ว หนึ่งในสามของ การตายจากมะเร็งในอเมริกา
มีสาเหตุจากการสูบบุหรี่
และมันไม่ใช่แค่มะเร็งปอด
การสูบบุหรี่สามารถทำให้เกิดมะเร็ง ในเนื้อเยื่อและอวัยวะหลายอย่าง
รวมถึง ทำลายสายตา
และกระดูกอ่อนแอ
มันทำให้ผู้หญิงตั้งครรภ์ยากขึ้น
ในผู้ชาย มันทำให้เกิดอาการนกเขาไม่ขัน
สำหรับผู้ที่เลิกสูบบุหรี่
มีข้อดีมหาศาล
เป็นประโยชน์ต่อร่างกายแทบจะทันที และมีผลยืนยาวด้วย
แค่ 20 นาทีหลังจากสูบบุหรี่มวนสุดท้าย
การเต้นของหัวในและความดันโลหิต จะเริ่มกลับสู่ปกติ
หลังจาก 12 ชั่วโมง ระดับคาร์บอนมอนอกไซด์จะเริ่มคงที่
เพิ่มความสามารถของเลือดในการนำออกซิเจน
หนึ่งวันหลังหยุดบุหรี่
ความเสี่ยงของหัวใจวายเร่ิมลดลงขณะที่ การเต้นของหัวใจและความดันเลือดเร่ิมจะปกติ
หลังจากสองวัน
ปลายประสาทที่ทำหน้าที่รับกลิ่นและรส เริ่มฟื้นตัว
ปอดเริ่มสุขภาพดีขึ้น หลังจากหนึ่งเดือน
อาการไอและหายใจขัดน้อยลง
เซลล์ขนอันบอบบาง ในทางเดินหายใจและปอด
เริ่มฟื้นตัวภายในหลายสัปดาห์
และเข้าสู่สภาพเดิมหลังจาก 9 เดือน เพิ่มความต้านทานต่อการติดเชื้อ
เมื่อครบรอบปีของการหยุดสูบบุหรี่
ความเสี่ยงของโรคหัวใจลดวูบเหลือครี่งเดียว ขณะที่การทำงานของเส้นเลือดดีขึ้น
ผ่านไปห้าปี
โอกาสที่จะเกิดลิ่มเลือดอุดตัน ลดลงฮวบฮาบ
และความเสี่ยงโรคหลอดเลือดสมอง ก็ลดลงเรื่อย ๆ
หลังจากสิบปี โอกาสที่จะเกิด มะเร็งปอดถึงตาย
ลดลง 50 %
อาจเป็นเพราะความสามารถของร่างกาย ในการซ่อมแซมดีเอ็นเอกลับมาดีอย่างเดิม
ผ่านไปสิบห้าปี โอกาสที่จะเกิดโรคหลอดเลือดหัวใจ
จะเท่ากับคนที่ไม่สูบบุหรี่
ไม่มีประโยชน์ที่จะแสร้งทำเป็นว่า เรื่องที่ว่ามานี้มันทำได้ง่าย
การเลิกบุหรี่อาจทำให้เกิดความเครียด และซึมเศร้า
จากการขาดนิโคติน
แต่โชคดีที่ อาการแบบนี้มักเป็นแค่ชั่วคราว
และการเลิกก็ง่ายขึ้นเรื่อย ๆ ต้องขอบคุณ บรรดาเครื่องมือที่มีมากชึ้น
การได้รับนิโคตินทดแทนจากหมากฝรั่ง
แผ่นแปะผิวหนัง
ยาอม และยาพ่น
อาจทำให้ช่วยนักสูบค่อย ๆ ถอนบุหรี่
ของพวกนี้ทำงานด้วยการกระตุ้น ตัวรับนิโคตินในสมอง
มันจึงป้องกันอาการถอนบุหรี่
โดยไม่ต้องใช้สารเคมีอันตรายอื่น ๆ
การให้คำปรึกษา และกลุ่มช่วยสนับสนุน
การบำบัดทางความคิดและพฤติกรรม
ออกกำลังกายหนักปานกลาง
ก็ช่วยให้นักสูบอดบุหรี่ได้
นั่นเป็นข่าวดี
เพราะการเลิกบุหรี่พาคุณและร่างกายของคุณ กลับเข้าเส้นทางแห่งสุขภาพ